El teatre infantil i la màgia prenen les places amb el festival ‘Menuda Ciutat’
24 d’abril 2018

![Imagen 1](/media/actualidad/PublishingImages/1 Políticos/Guillermo Sampedro - c.JPG)![Imagen 2](/media/nc1fjqkb/49-menuda-ciudad-imagen-c.jpg)

Diferents places de la ciutat acolliran a partir del divendres 4 de maig actuacions de teatre i marionetes infantils dirigides als més xicotets. L'objectiu de la tercera edició del festival ‘Menuda Ciutat, el divendres teatre al carrer’ és acostar les activitats culturals als espais públics i en concret a un públic familiar. 

Les actuacions es realitzaran els divendres a les 19 h en quatre places al mateix temps de les set escollides en esta edició, que són Cronista Chabret, Reina Fabiola, Antiga Moreria, Àgora del Casal Jove, carrer Alquerieta del Roc, Albereda del Consell i Manuel Azaña. Totes les companyies participants estan especialitzades en activitats infantils i han sigut preseleccionades pel SARC (Servei d'Assistència i Recursos Culturals) de la Diputació de València. 

Segons explica el regidor de Joventut, Guillermo Sampedro, **“des del seu inici fa dos anys, el projecte ha tingut una gran resposta per part del públic infantil i familiar, cosa que ha permés la seua consolidació en la programació de la regidoria de Joventut. A més, i com a novetat, enguany s'inclou una representació realitzada i produïda per l’IES Clot de Moro en la qual intervé alumnat de l'assignatura de teatre de 2º de l'ESO i que serà íntegra en anglés”**. 

Cal recordar que esta iniciativa fou una petició que van fer els propis xiquets a través dels grups motors del Consell de la Infància i que va ser arreplegada en el Pla d'Infància Municipal aprovat el passat any. En este pla s'arreplega la realització d'activitats culturals per a públic infantil en espais públics, tasca que la regidoria de Joventut està duent a terme a través de propostes com ‘Menuda Ciutat’ i ‘Els dimenges al solet’. 

El divendres 4 de maig a les 19 h s'interpretaran simultàniament: _Contes màgics d´Orient Llunyà_, per Ana Canet en la plaça Antiga Moreria; _Circu__entos_, per A la Lluna en l’Albereda del Consell; _Ab__atido Circus_, per Baraka en la plaça Cronista Chabret; i _Magia Cadabra_, per José Just en la plaça Reina Fabiola. 

El divendres 11 de maig a les 19 h s'interpretaran simultàniament: _Ka__nijo Circus_, per A la Lluna en la plaça Cronista Chabret; _Fre__nte Malabar Chou_, per Escenart en la plaça Manuel Azaña; _Sonata Circus_, per La Trupe Malabo en el carrer l’Alquerieta del Roc; i _Las tres cerditas arquitecta_, per Los gatos con batas en la plaça Reina Fabiola. 

El divendres 18 de maig a les 19 h s'interpretaran simultàniament: _Superdo__na_, per La Troupe Malabo en l’Albereda del Consell; _La Rateta_, per Elisa Matallín en la plaça Antiga Moreria; _Pioj__os y Pulgas_, per Cecilia Silva en l’Àgora del Casal Jove; i _El Principito_, per Rebombori en la plaça Cronista Chabret. 

El divendres 25 de maig a les 19 h s'interpretaran simultàniament: _El día de Ramiro_, per AMEBA en la plaça Manuel Azaña; _Tornill__o Magia Town_, per Baraka en l’Àgora del Casal Jove; _El refugi dels monstres oblidats_, per Rebombori en la plaça Cronista Chabret; i _Caja__s y cuentas_, per A la Lluna en el carrer l’Alquerieta del Roc. 

Finalment, el divendres 25 de maig a les 17.30 h i el dissabte 26 a les 11 h el Grup de Teatre de l'IES Clot del Moro interpretarà _Littl__e Red Riding Hood (Caputxeta Roja)_, una obra de teatre infantil en anglés dirigida a públic a partir de 3 anys, produïda i interpretada per l'assignatura de teatre de 2º d'ESO de l'institut.

  

![](/media/vpmjxmgj/49-menuda-ciutat-c.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-teatre-infantil-i-la-magia-prenen-les-places-amb-el-festival-menuda-ciutat/ "Facebook")
*   [](http://twitter.com/share?url=https://aytosagunto.es/va/actualitat/el-teatre-infantil-i-la-magia-prenen-les-places-amb-el-festival-menuda-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-infantil-i-la-magia-prenen-les-places-amb-el-festival-menuda-ciutat/ "Linked In")
*   [](mailto:?body=https://aytosagunto.es/va/actualitat/el-teatre-infantil-i-la-magia-prenen-les-places-amb-el-festival-menuda-ciutat/)